CELEX: 32018D1958
Language: sk
Date: 2018-12-06 00:00:00
Title: Vykonávacie rozhodnutie Rady (EÚ) 2018/1958 zo 6. decembra 2018 o vymenovaní predsedu rady pre dohľad ECB

12.12.2018   
               
               
                  SK
               
               
                  Úradný vestník Európskej únie
               
               
                  L 315/25
               
            
         VYKONÁVACIE ROZHODNUTIE RADY (EÚ) 2018/1958
         zo 6. decembra 2018
         o vymenovaní predsedu rady pre dohľad ECB
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 26 ods. 3,
         keďže:
         
                     (1)
                  
                  
                     Rada 15. októbra 2013 prijala nariadenie (EÚ) č. 1024/2013, ktorým sa Európska centrálna banka (ECB) poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami.
                  
               
                     (2)
                  
                  
                     Plánovanie a výkon úloh, ktorými sa poveruje ECB, by mala v plnom rozsahu uskutočňovať jej rada pre dohľad zložená z predsedu a podpredsedu, štyroch zástupcov ECB a z jedného zástupcu príslušného vnútroštátneho orgánu v každom zúčastnenom členskom štáte.
                  
               
                     (3)
                  
                  
                     Rada pre dohľad je hlavným orgánom pri vykonávaní úloh v oblasti dohľadu zo strany ECB. Nariadením (EÚ) č. 1024/2013 sa preto Rade udelila právomoc vymenovať predsedu a podpredsedu rady pre dohľad.
                  
               
                     (4)
                  
                  
                     Rada 16. decembra 2013 vymenovala prvého predsedu rady pre dohľad prostredníctvom vykonávacieho rozhodnutia Rady 2013/797/EÚ (2). Podľa článku 26 ods. 3 nariadenia (EÚ) č. 1024/2013 je funkčné obdobie predsedu rady pre dohľad päť rokov a nie je obnoviteľné.
                  
               
                     (5)
                  
                  
                     V súlade s článkom 26 ods. 3 nariadenia (EÚ) č. 1024/2013 na základe otvoreného výberového konania spomedzi uznávaných a skúsených osobností v oblasti bankových a finančných záležitostí a po vypočutí rady pre dohľad predložila ECB 7. novembra 2018 Európskemu parlamentu návrh na vymenovanie pána Andreu ENRIA za predsedu rady pre dohľad. Európsky parlament tento návrh schválil 29. novembra 2018,
                  
               PRIJALA TOTO ROZHODNUTIE:
         
            Článok 1
            Pán Andrea ENRIA sa vymenúva za predsedu Rady pre dohľad Európskej centrálnej banky na obdobie piatich rokov od 1. januára 2019.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Toto rozhodnutie sa uplatňuje od 1. januára 2019.
         
         
            V Bruseli 6. decembra 2018
            
               
                  Za Radu
               
               
                  predseda
               
               H. KICKL
            
         
         
            (1)  Ú. v. EÚ L 287, 29.10.2013, s. 63.
         
            (2)  Vykonávacie rozhodnutie Rady 2013/797/EÚ zo 16. decembra 2013, ktorým sa vykonáva nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 352, 24.12.2013, s. 50).